U Školi se ustrojava Vijeće roditelja.

Vijeće roditelja čine predstavnici roditelja učenika svakog razrednog odjela

Roditelji učenika svakog razrednog odjela na početku školske godine na roditeljskom sastanku razrednog odjela između sebe biraju jednog predstavnika za Vijeće roditelja Škole.

Vijeće roditelja se bira se za tekuću školsku godinu.

Za predstavnika roditelja učenika razrednog odjela u Vijeće roditelja izabran je roditelj koji je dobio najveći broj glasova nazočnih roditelja.

Glasovanje je javno, dizanjem ruku.

Postupkom izbora iz stavka 1. ovoga članka rukovode razrednici.

Zapisnik o izboru predstavnika razrednog odjela u Vijeće roditelja s imenom izabranog roditelja razrednici su dužni u roku do tri dana od dana izbora dostaviti ravnatelju.

Ravnatelj saziva konstituirajuću sjednicu Vijeća roditelja i njome rukovodi do izbora predsjednika i zamjenika predsjednika Vijeća roditelja Škole.

Na konstituirajućoj sjednici potvrđuje se mandat izabranih članova vijeća roditelja, što čini ravnatelj Škole.

Članovi vijeća roditelja biraju između sebe predsjednika i zamjenika predsjednika Vijeća roditelja.

Za predsjednika i zamjenika predsjednika izabran je roditelj koji je dobio najveći broj glasova nazočnih članova, a prethodno se suglasio s kandidaturom.

Glasovanje je javno, dizanjem ruku.

Vijeće roditelja raspravlja o pitanjima značajnim za život i rad Škole te daje mišljenja, prijedloge i zaključke:

* u svezi s donošenjem i provođenjem Školskog kurikuluma, Godišnjeg plana i programa rada, Etičkog kodeksa i Kućnog reda Škole,
* u svezi s pritužbama roditelja glede odgojno-obrazovnog rada i vrednovanja učenika,
* u svezi predstavnika roditelja u Školski odbor,
* u svezi s radnim vremenom Škole, početkom i završetkom nastave te drugih oblika odgojno-obrazovnog rada,
* u svezi s vladanjem i ponašanjem učenika u Školi i izvan nje,
* u svezi mjera za unapređivanje odgojno-obrazovnog rada, uspjehom učenika u radu, izvanškolskim i izvannastavnim aktivnostima,
* u svezi s organiziranjem izleta, ekskurzija, športskih i kulturnih sadržaja škole,
* u svezi s uvjetima rada i poboljšanjem uvjeta rada u Školi,
* u svezi s osnivanjem i djelatnosti učeničkih zadruga te sudjelovanjem učenika u njihovu radu,
* u svezi sa socijalno-ekonomskim položajem učenika i pružanjem odgovarajuće pomoći,
* u svezi kandidata za ravnatelja Škole,
* u svezi drugih poslova prema odredbama ovog Statuta i drugih općih akta Škole.

Sjednice Vijeća roditelja održavaju se prema potrebi, a sjednicu saziva predsjednik Vijeća roditelja odnosno njegov zamjenik ako je predsjednik Vijeća roditelja privremeno spriječen u obavljanju poslova predsjedavajućeg.

Prijedlog za sazivanje sjednice može dati svaki član Vijeća roditelja, a predsjednik je obvezan sazvati sjednicu ako to zatraži 1/3 članova tijela ili ravnatelj škole.

Poziv za sjednicu sa prijedlogom dnevnog reda izrađuje tajnik škole i organizira pravovremenu dostavu poziva.

Sjednice Vijeća roditelja mogu se održavati ako je na sjednici prisutna natpolovična većina svih članova.

Vijeće roditelja odlučuje javnim glasovanjem.

Ravnatelj škole dužan je u najkraćem mogućem roku izvijestiti Vijeće roditelja o svim pitanjima od općeg značaja za školu i učenike.

Dana 20. rujna 2017. godine održana je konstituirajuća sjednica Vijeća roditelja.

Za predsjednika je izabran Dragn Vukšić, predstavnik roditelja 7. razreda, a za zamjenika predsjednika izabrana je Marizela Spicijarić, predstavnica roditelja 1. razreda.

Vijeće roditelja Osnovne škole Katarine Zrinski, Krnjak za školsku godinu 2017./2018. čine:

1. Marizela Spicijarić, predstavnica 1. razreda
2. Svjetlana Glamočlija, predstavnik 2. razreda,
3. Maja Čavrag, predstavnik 3. razreda,
4. Slobodanka Srdić, predstavnik 4. razreda
5. Nikolina Torbica, predstavnica 5. razreda
6. Dragica Barukčić, predstavnica 6. razreda
7. Dragan Vukšić, predstavnik 7. razreda
8. Dragica Čavrag, predstavnica 8. razreda